[{"text_idx": "#000000", "text": "Curo Straen Arholiadau gyda Thechnoleg \ud83d\udcbb"}, {"text_idx": "#000002", "text": "Y teimlad yna o suddo..."}, {"text_idx": "#000003", "text": "Gyda\u2019r arholiadau ar y trothwy mae\u2019n siw\u0302r eich bod i gyd yn teimlo\u2019r pwysau. Weithiau gall y pwysau yna fod yn llethol ac arwain at gyfnodau o straen a phryder difrifol. Ddylai myfyrwyr ddim gorfod teimlo hynny! Yn y blog hwn, rwyf i am drafod ambell awgrym ac ap defnyddiol a allai eich helpu chi a myfyrwyr eraill i fynd i\u2019r afael a\u0302 straen yn ystod y cyfnod anodd hwn."}, {"text_idx": "#000004", "text": "Dyma enghraifft o sut y byddwn i\u2019n trefnu diwrnod adolygu nodweddiadol ar Microsoft Teams"}, {"text_idx": "#000005", "text": "Mae\u2019n gwbl normal teimlo lefelau isel neu ganolig o straen yn ystod eich cyfnod yn y brifysgol. Mae llawer yn digwydd! O ddarllen ac ysgrifennu traethodau i gymdeithasu gyda ffrindiau mae\u2019n hawdd cael eich llethu o bryd i\u2019w gilydd. Hyd yn oed os ydych chi\u2019n wirioneddol fwynhau eich gradd, gall fod yn straen dod o hyd i amser i ymdopi a\u0302\u2019ch modiwlau i gyd. Dyna pam rwy\u2019n argymell rheoli eich amser a threfnu\u2019r hyn rydych chi\u2019n ei wneud yn hytrach na chael eich rheoli ganddo. Mae apiau fel Microsoft To-Do wedi bod yn hynod o ddefnyddiol i fi gan fy mod i\u2019n brysur drwy\u2019r amser. Ap rheoli tasgau am ddim yn y cwmwl yw Microsoft-To-Do sydd ar gael ar gyfer cyfrifiaduron pen desg, dyfeisiau Android ac Apple. Mae\u2019r ap yn cynnwys rhai nodweddion defnyddiol ar gyfer sicrhau eich bod ar y trywydd iawn fel calendr y gellir ei deilwra a nodiadau atgoffa y gallwch eu trefnu yn o\u0302l eich dewis. Mae Microsoft Teams hefyd yn cynnwys calendr y gellir ei deilwra sy\u2019n ddefnyddiol i drefnu cyfarfodydd yn ogystal a\u0302 sicrhau eich bod yn cadw\u2019n gyfredol gyda\u2019ch tasgau prifysgol. Mae rheoli eich amser yn lleihau straen drwy leihau pethau na allwch eu rhagweld a rhoi\u2019r gallu i chi weithio GYDA therfynau amser yn lle bod YN EU HERBYN."}, {"text_idx": "#000006", "text": "Cyngor da arall ar gyfer lleihau straen arholiadau yw canolbwyntio ar un peth ar y tro. Wrth adolygu, talwch sylw i un modiwl y dydd yn unig, os gallwch chi. Mae hyn yn ei gwneud yn haws cofio gwybodaeth ar y modiwl rydych chi\u2019n ei astudio fydd yn gwneud sefyll arholiad llawer yn haws. Os oes rhaid i chi astudio modiwlau niferus, cofiwch roi saib ystyrlon i\u2019ch hun yn ystod eich astudiaethau. Mae seibiau\u2019n bwysig wrth astudio am unrhyw gyfnod. Mae cynnwys seibiau yn eich amserlen yn allweddol ar gyfer lleihau straen ac osgoi \u2018llosgi allan\u2019, y byddwn yn trafod hyn yn fanylach yn nes ymlaen yn y post hwn."}, {"text_idx": "#000007", "text": "Beth sy\u2019n eich poeni chi?"}, {"text_idx": "#000008", "text": "Arholiadau ac aseiniadau yw rhai o\u2019r pethau sy\u2019n peri mwyaf o straen ym mywydau myfyrwyr, ond mae\u2019n bwysig holi \u2018pam?\u2019. Mae rhai agweddau penodol ar arholiad neu aseiniad yn brif ffactorau straen a gorbryder. Gallai hyn gynnwys arholiad ar y gorwel, deunydd anghyfarwydd, neu rywbeth yn eich bywyd personol. Gelwir y rhain yn sbardunau, sef digwyddiadau sy\u2019n arwain at ymateb emosiynol negyddol. Pan fyddwch chi\u2019n profi rhywbeth sy\u2019n peri gofid i chi neu\u2019n eich digio, ysgrifennwch amdano. Rwy\u2019n argymell yr ap dyddiadur Day One, sydd ar gael ar Android ac iOS. Mae gan yr ap ryngwyneb defnyddiwr syml a greddfol, sy\u2019n gadael i chi deilwra eich taith ddigidol mewn ffordd sy\u2019n addas i chi."}, {"text_idx": "#000009", "text": "Rwy\u2019n cadw dyddiadur digidol ar \u2018Day One\u2019, i gadw golwg ar fy iechyd meddwl er mwyn osgoi blinder meddyliol a llosgi allan. Ynddo, rwy\u2019n ysgrifennu sut rwy\u2019n teimlo drwy\u2019r dydd ac yn tynnu sylw at ddigwyddiadau sydd wedi achosi straen a nodyn ar sut y deliais i a\u0302 nhw. Peidiwch a\u0302 phoeni os na allwch chi eu cofio i gyd ar unwaith, weithiau mae sbardunau newydd yn datblygu dros amser wrth i chi archwilio pynciau newydd fel myfyriwr neu ymgymryd a\u0302 mathau newydd o waith. Os oes rhywbeth newydd yn dechrau eich poeni, ysgrifennwch amdano. Does dim rhaid i chi reoli hyn i gyd ar eich pen eich hun chwaith. Mae siarad a\u0302 ffrindiau, cydweithwyr, darlithwyr a\u2019ch tiwtor personol yn gallu helpu i reoli straen. Cofiwch, mae help ar y trothwy bob amser ym Mhrifysgol Aberystwyth, ac rwyf i wedi nodi\u2019r cymorth sydd ar gael ar waelod y blog."}, {"text_idx": "#000010", "text": "Awgrymiadau cyffredinol ar gyfer rheoli straen"}, {"text_idx": "#000011", "text": "Mae\u2019r frwydr i guro straen yn gallu teimlo\u2019n ddiddiwedd, ond gyda thechnegau da i\u2019w reoli, does dim rhaid teimlo hynny. Nawr eich bod wedi nodi eich sbardunau, gallwch chi benderfynu sut rydych chi am ddelio a\u0302 nhw. Mae\u2019n bwysig rhoi cynnig ar ffyrdd gwahanol o ymdrin a\u0302 sefyllfaoedd o straen oherwydd dyw hi ddim yn wyddor bendant, a gallai fod angen dulliau gwahanol ar wahanol sefyllfaoedd. Ceir llu o enghreifftiau o ddulliau i ymdopi yn ond dyw pob un ddim yn gweithio. Rwy\u2019n argymell eich bod yn dod o hyd i rywbeth sy\u2019n gweithio i chi. Mae rhai yn canfod bod siarad a\u0302 ffrindiau a theulu\u2019n helpu i leihau straen tra bo eraill yn defnyddio myfyrio. Rhowch gynnig ar wahanol ddulliau tan i chi ddod o hyd i\u2019r un sy\u2019n iawn i chi."}, {"text_idx": "#000012", "text": "Ceisiwch ddychmygu straen fel balw\u0302n. Os ydych chi\u2019n rhoi gormod o aer mewn balw\u0302n bydd yn popio. Yn yr un modd, os yw straen yn eich llethu, gallech losgi allan, lle rydych yn profi teimladau o flinder corfforol, meddyliol ac emosiynol (GIG). Y ffordd orau i\u2019w osgoi yw rheoli eich straen ac yn bwysicach na dim, peidiwch a\u0302 gorwneud pethau! Fel un sy\u2019n gaeth i weithio, yn bersonol rwy\u2019n ei chael yn anodd iawn cael seibiant, ac weithiau rwy\u2019n sylweddoli fy mod yn dal i deipio fel pe bawn i ar awtobeilot. Weithiau dydw i ddim hyn yn oed yn sylweddoli mod i\u2019n ei gorwneud hi ac yn gwneud pethau\u2019n waeth i fy iechyd meddwl. Am y rheswm hwn rwyf i wedi gosod ap Free Meditation \u2013 Take a Break (ar gael ar ddyfeisiau Android ac iOS) ar gyfer adegau pan fydd angen i mi gryfhau wrth gael seibiant. Mae\u2019r ap yn cynnwys sawl cwrs myfyrio sydd wedi\u2019u cynllunio\u2019n broffesiynol a gallwch ddewis cwrs myfyrio sy\u2019n gweddu i\u2019ch anghenion. Er enghraifft rwy\u2019n gwneud 5 munud o fyfyrio dan gyfarwyddyd yn ystod saib o 15 munud o\u2019r gwaith er mwyn adfywio fy meddwl."}, {"text_idx": "#000013", "text": "Mae\u2019n hawdd teimlo nad ydych chi\u2019n astudio digon a thrwy ddyblu\u2019r amser rydych chi\u2019n ei dreulio\u2019n astudio y byddwch yn gwneud yn wych yn yr arholiad. Ond gall gor-astudio fod yr un mor niweidiol i\u2019ch canlyniadau arholiad a than-astudio. Y ffordd orau i wybod ei bod yn bryd rhoi\u2019r llyfrau i gadw am y dydd yw talu sylw i\u2019ch ymatebion corfforol. Ydych chi\u2019n dylyfu gen? Yn rhwbio eich llygaid? Mae\u2019r rhain yn arwyddion o flinder, a dyma ffordd eich ymennydd o ddweud wrth eich corff ei fod wedi cael digon. Mae\u2019n bwysig peidio a\u0302 gorwneud eich astudio a gorffwys pan fyddwch chi wedi blino. Drwy wneud hyn byddwch yn gallu cael mwy o fudd o\u2019ch sesiynau astudio drwy astudio gydag ymennydd sydd wedi gorffwys yn hytrach nag un blinedig."}, {"text_idx": "#000015", "text": "Mae llawer o wasanaethau ym Mhrifysgol Aberystwyth i helpu myfyrwyr i reoli straen a chael y profiadau gorau bosibl yn ystod eu hastudiaethau. Dydych chi ddim ar eich pen eich hun."}, {"text_idx": "#000016", "text": "Mae gan Undeb y Myfyrwyr dudalen cynghori ddefnyddiol gyda dolenni i\u2019ch helpu i reoli straen o bob math.\nMae Gwasanaethau Lles PA yn darparu amrywiol wasanaethau i helpu myfyrwyr i reoli unrhyw broblemau lles.\nCymerwch olwg ar gasgliad LinkedIn Learning Laurie sy\u2019n canolbwyntio ar fynd i\u2019r afael a\u0302 straen arholiadau."}, {"text_idx": "#000017", "text": "Casgliadau LinkedIn Learning i gefnogi myfyrwyr sy\u2019n paratoi ar gyfer eu harholiadau"}, {"text_idx": "#000018", "text": "Wrth i dymor yr arholiadau agosa\u0301u, rydym wedi paratoi ambell gasgliad ar Linkedin Learning i\u2019ch helpu i gael gwared ar y straen arholiadau, ac i\u2019ch helpu i adolygu\u2019n fwy effeithiol."}, {"text_idx": "#000019", "text": "Paratoi ac adolygu yn effeithiol"}, {"text_idx": "#000020", "text": "Mae gan y casgliad hwn rai awgrymiadau a chyngor i\u2019ch helpu i adolygu ac astudio ar gyfer eich arholiadau."}, {"text_idx": "#000021", "text": "Mynd i\u2019r afael a\u0302 straen arholiadau"}, {"text_idx": "#000022", "text": "Gall tymor yr arholiadau fod yn gyfnod heriol i fyfyrwyr. Mae\u2019r casgliad hwn yn cynnig rhai strategaethau a chyngor er mwyn ichi allu rheoli eich straen adeg yr arholiadau."}, {"text_idx": "#000023", "text": "Mae gan holl fyfyrwyr a staff Prifysgol Aberystwyth fynediad am ddim i LinkedIn Learning. Gweler ein cyfarwyddiadau mewngofnodi ac atebion i rai Cwestiynau Cyffredin i\u2019ch helpu yn ystod amser arholiadau."}, {"text_idx": "#000025", "text": "A oes gennych chi ddiddordeb mewn dysgu pa adnoddau sydd ar gael i\u2019ch helpu i asesu a datblygu eich galluoedd digidol? Neu, efallai bod diddordeb gennych chi mewn dysgu mwy am sut y gallwch gefnogi\u2019ch myfyrwyr i ddatblygu eu galluoedd digidol?"}, {"text_idx": "#000026", "text": "Byddwn ni\u2019n cynnal nifer o sesiynau hyfforddi i staff drwy gydol mis Ionawr. Os nad oes modd ichi fynychu\u2019r sesiynau, mae croeso mawr i chi e-bostio digi@aber.ac.uk a gallwn drefnu sgwrs i chi ag aelod o\u2019n ti\u0302m."}, {"text_idx": "#000029", "text": "Yn olaf, hoffem ddymuno Nadolig Llawen a Blwyddyn Newydd Dda i chi gyd, ac rydym yn edrych ymlaen at barhau i\u2019ch cefnogi yn y flwyddyn newydd!"}, {"text_idx": "#000031", "text": "Rydym yn prysur agosa\u0301u at ddiwedd semester 1 ac mae hynny hefyd yn nodi hanner ffordd amser y Pencampwyr Digidol Myfyrwyr gyda ni eleni. Rydym yn dal i fyny heddiw gyda Laurie Stevenson a Jeffrey Clark i glywed am eu profiadau yn y ro\u0302l y semester hwn, i gael blas o\u2019r adnoddau gwych y maent wedi\u2019u cynhyrchu ac i ddysgu beth maent yn gobeithio ei gyflawni yn y flwyddyn newydd."}, {"text_idx": "#000034", "text": "Laurie: Mae\u2019n rhywun sy\u2019n dod a\u0302\u2019u profiadau eu hunain fel myfyriwr i hyrwyddo a chynorthwyo eraill gyda\u2019r sgiliau a\u2019r wybodaeth sydd eu hangen ar-lein."}, {"text_idx": "#000035", "text": "Beth ydych chi wedi ei fwynhau fwyaf am eich ro\u0302l?"}, {"text_idx": "#000036", "text": "Laurie: Y gallu i fynegi fy hun yn greadigol a dysgu sgiliau newydd, tra hefyd yn helpu myfyrwyr eraill."}, {"text_idx": "#000037", "text": "Jeffrey: Rwyf wedi mwynhau creu blogbyst ar y gwahanol agweddau ar alluoedd digidol, fel fy blogbost dwy ran ar Newyddion Ffug a Lle\u0302n-ladrad \u2013 Trechu Newyddion Ffug (Rhan 1) ac Atal Lle\u0302n-ladrad (Rhan 2)."}, {"text_idx": "#000038", "text": "Beth yn eich barn chi yw eich cyflawniad mwyaf y semester hwn?"}, {"text_idx": "#000039", "text": "Jeffrey: Fy llwyddiant mwyaf y semester hwn oedd creu blogbyst o ansawdd uchel sydd wedi ennill cryn dipyn o sylw."}, {"text_idx": "#000040", "text": "Laurie: Creu fy arddangosfa a llyfrnodau deg awgrym mwyaf poblogaidd y Llyfrgell a Gwasanaethau Gwybodaeth (gweler y blogpost admdano) a fydd, yn fy marn i, yn adnodd buddiol i fyfyrwyr nawr ac am flynyddoedd i ddod."}, {"text_idx": "#000041", "text": "Arddangosfa Laurie yn Llyfrgell Hugh Owen"}, {"text_idx": "#000042", "text": "Llyfrnod Laurie yn cynnwys awrgrymiadau i fyfyrwyr"}, {"text_idx": "#000043", "text": "Pa sgiliau newydd ydych chi wedi eu dysgu o\u2019r ro\u0302l hon?"}, {"text_idx": "#000044", "text": "Laurie: Rwyf wedi dysgu llawer, gan gynnwys creu cynnwys ar gyfer y cyfryngau, sgiliau dylunio graffeg a sgiliau cyfathrebu."}, {"text_idx": "#000045", "text": "Jeffrey: Rwyf wedi datblygu fy sgiliau cyfathrebu, sgiliau trefnu, dulliau ymchwil, a gwirio ffeithiau drwy\u2019r ro\u0302l hon."}, {"text_idx": "#000046", "text": "Beth ydych chi\u2019n gobeithio ei gyflawni y semester nesaf?"}, {"text_idx": "#000047", "text": "Jeffrey: Rwy\u2019n gobeithio cyrraedd mwy o fyfyrwyr gyda fy mlogbyst er mwyn i mi allu helpu cymaint o fyfyrwyr a\u0302 phosib."}, {"text_idx": "#000048", "text": "Laurie: Rwy\u2019n gobeithio parhau i gael yr ymdeimlad o gyflawniad a mwynhad yn y ro\u0302l, yn ogystal a\u0302 dysgu mwy am sut y gall galluoedd digidol helpu myfyrwyr yn y brifysgol."}, {"text_idx": "#000049", "text": "Diolch yn fawr i Laurie a Jeffrey am eu gwaith caled y semester hwn, ac edrychwn ymlaen at ddysgu rhagor ganddynt yn y flwyddyn newydd!"}, {"text_idx": "#000050", "text": "Fy adolygiad o LinkedIn Learning"}, {"text_idx": "#000052", "text": "Ym Mhrifysgol Aberystwyth mae digonedd o lyfrau a deunyddiau dysgu i gael eich dannedd ynddyn nhw. Ond beth am pan fyddwch chi yn rhywle arall? Neu os ydych chi am archwilio pynciau eraill sy\u2019n denu eich sylw ond dydych chi ddim yn gwybod ble i ddechrau? Sefydlwyd LinkedIn Learning yn 1995 fel , ac mae\u2019n llwyfan dysgu ar-lein gyda miloedd o gyrsiau i ddewis o\u2019u plith. Mae\u2019r cyrsiau wedi\u2019u cynllunio gan weithwyr diwydiant proffesiynol ac arbenigwyr credadwy mewn meysydd yn amrywio o astudiaethau busnes i lesiant personol. Er bod angen talu am danysgrifiad ar gyfer defnyddio\u2019r gwasanaeth fel arfer, mae myfyrwyr a staff Prifysgol Aberystwyth yn gallu mwynhau LinkedIn Learning am ddim ar unrhyw ddyfais!"}, {"text_idx": "#000054", "text": "Gall cychwyn yn y brifysgol fod yn brofiad heriol, a gall ceisio deall yr agweddau TG ar fywyd prifysgol fod yn ddryslyd. Felly, rydym wedi creu casgliad o awgrymiadau a fideos defnyddiol fel y gallwn ateb unrhyw gwestiynau sydd gennych am ein gwasanaethau TG a llyfrgell ym Mhrifysgol Aberystwyth."}, {"text_idx": "#000056", "text": "Awgrym 2: Pa adeiladau ar y campws sydd ag argraffwyr i fyfyrwyr? Dyma leoliad pob argraffydd ar y campws."}, {"text_idx": "#000057", "text": "Awgrym 3: Sut mae argraffu ar un o argraffwyr y Brifysgol? Gwyliwch y fideo byr hwn:"}, {"text_idx": "#000060", "text": "Peidiwch a\u0302 chopi\u0308o!Croeso i ran 2 o\u2019n cyfres ar newyddion ffug a lle\u0302n-ladrad. Y tro diwethaf fe fuon ni\u2019n trafod byd camarweiniol newyddion ffug. Y tro hwn, byddwn ni\u2019n ystyried sawl math o le\u0302n-ladrad, sut i osgoi lle\u0302n-ladrad damweiniol, a ffyrdd o ymdopi a\u0302 gweithredoedd lle\u0302n-ladrad bwriadol.Beth yw lle\u0302n-ladrad?Lle\u0302n-ladrad yw\u2019r weithred o gyflwyno gwaith rhywun arall fel pe bai\u2019n eiddo i chi heb gydnabod awdur neu awduron gwreiddiol y gwaith. Mewn geiriau eraill, mae lle\u0302n-ladrad yn ffurf ar ladrata ond yn lle dwyn eiddo personol, mae\u2019n weithred o ddwyn syniad neu eiddo deallusol rhywun arall. Mae sawl ffordd o gyflawni lle\u0302n-ladrad, llawer yn ddamweiniol ac eraill yn fwriadol. Yn ffodus, mae bron pob cwrs ym Mhrifysgol Aberystwyth yn astudio hanfodion uniondeb academaidd yn ogystal a\u0302\u2019r cynllun cyfeirnodi priodol i\u2019w ddefnyddio ar gyfer eich cwrs. Ceir mwy o wybodaeth am le\u0302n-ladrad drwy\u2019r dudalen LibGuides ar le\u0302n-ladrad."}, {"text_idx": "#000062", "text": "Ymunwch a\u0302\u2019n Her Dysgu\u2019r Nadolig!"}, {"text_idx": "#000063", "text": "Mae ein Her Dysgu\u2019r Nadolig yn dechrau yfory, Dydd Mercher 7 Rhagfyr! Rydym wedi casglu 12 cwrs byr, fideos, a chynnwys sain i chi weld a gwrando dros y 12 diwrnod nesaf o LinkedIn Learning. Mae\u2019r cynnwys hyn yn amrywio o 2-8 munud a byddant yn eich helpu i ddatblygu amrywiaeth o sgiliau \u2013 o ddysgu sut i ddefnyddio byrlwybrau bysellfwrdd yn MS Teams i ddatblygu eich hunanhyder."}, {"text_idx": "#000064", "text": "Sut mae ymuno a\u0302\u2019r her?"}, {"text_idx": "#000065", "text": "Mae dwy ffordd i chi ymuno a\u0302\u2019r her:"}, {"text_idx": "#000066", "text": "Gallwch naill ai ddilyn y dolenni o\u2019r calendr isod bob dydd o\u2019r her\nNeu gallwch ddilyn ein Llwybr Dysgu Her Dysgu\u2019r Nadolig (sydd hefyd yn ymddangos ar frig dudalen gartref LinkedIn Learning pan fyddwch chi wedi mewngofnodi)."}, {"text_idx": "#000067", "text": "Ac yn olaf, os nad ydych chi wedi actifadu eich cyfrif LinkedIn Learning eto, cofiwch wneud hynny cyn 6 Ionawr 2023 a byddwn yn eich cynnwys yn awtomatig mewn raffl lle bydd gennych gyfle i ennill un o dair taleb rhodd gwerth \u00a320. Am unrhyw ymholiadau yngly\u0302n a\u0302\u2019r her, e-bostiwch y Ti\u0302m Galluoedd Digidol (digi@aber.ac.uk), a gobeithiwn y byddwch yn mwynhau eich 12 diwrnod o ddysgu!"}, {"text_idx": "#000068", "text": "Mynediad am ddim i LinkedIn Learning"}, {"text_idx": "#000069", "text": "Mae LinkedIn Learning, adnodd E-ddysgu a ddarperir gan drydydd parti, ar gael yn rhad ac am ddim i holl fyfyrwyr a staff Prifysgol Aberystwyth."}, {"text_idx": "#000070", "text": "Mae gan y llwyfan dysgu ar-lein hwn lyfrgell ddigidol helaeth o gyrsiau a fideos byr dan arweiniad arbenigwyr; mae\u2019r rhain yn amrywio o gyrsiau busnes i gynnwys creadigol a thechnolegol. Gallwch felly ei ddefnyddio i ddatblygu eich sgiliau proffesiynol, i ddysgu meddalwedd newydd, ac i archwilio meysydd eraill wrth i chi gynllunio ar gyfer datblygiad personol, academaidd a thwf eich gyrfa."}, {"text_idx": "#000071", "text": "Mae LinkedIn Learning ar gael 24/7 o\u2019ch cyfrifiadur neu ddyfais symudol. Ewch i LinkedIn Learning a mewngofnodwch gyda\u2019ch enw defnyddiwr a\u2019ch cyfrinair Prifysgol Aberystwyth. Cymerwch olwg ar ein cyfarwyddiadau mewngofnodi."}, {"text_idx": "#000072", "text": "Mae ein Pencampwyr Digidol Myfyrwyr wedi bod yn brysur yn cynhyrchu nifer o gasgliadau i helpu myfyrwyr i ddod o hyd i gynnwys LinkedIn Learning sy\u2019n gysylltiedig a\u0302 phynciau amrywiol, gan gynnwys:"}, {"text_idx": "#000074", "text": "Cyfle i ennill taleb gwerth \u00a320"}, {"text_idx": "#000075", "text": "Os byddwch yn actifadu eich cyfrif cyn 6 Ionawr 2023, byddwn yn eich cynnwys yn awtomatig mewn raffl lle bydd gennych gyfle i ennill un o dair taleb rhodd gwerth \u00a320."}, {"text_idx": "#000077", "text": "LinkedIn Learning: Pa sgiliau newydd y gallech chi eu dysgu?"}, {"text_idx": "#000079", "text": "Mae Linkedin Learning yn llwyfan dysgu ar-lein rhad ac am ddim gyda thros 16,000 o gyrsiau ar bopeth o ddatblygiad personol, dylunio, gweithgareddau creadigol, sgiliau astudio, cymorth technegol a llawer mwy! Edrychwch ar y cynnwys hwn o\u2019n cyfrif Instagram @ISAberUni Gwasanaethau Gwybodaeth i gael rhai awgrymiadau a thriciau i\u2019ch rhoi ar ben ffordd."}, {"text_idx": "#000080", "text": "Cofrestrwch eich cyfrif erbyn 6 Ionawr 2023 er mwyn cael eich cynnwys mewn raffl lle bydd gennych gyfle i ennill un o dair taleb gwerth \u00a320!"}, {"text_idx": "#000081", "text": "Cliciwch Darllen Mwy isod ar gyfer fersiwn testun o\u2019r delweddau hyn."}, {"text_idx": "#000082", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000083", "text": "Tanysgrifiwch i'r blog drwy e-bost"}, {"text_idx": "#000084", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000086", "text": "Cyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]